《挽故眉守张廷琛》
宋代·史尧弼

伊人湖海士，夙昔想风流。
决策元戎幕，宣威塞北秋。
分辽空往恨，保蜀尚前筹。
落寞三刀梦，真成取次休。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。